《吾志》
宋代·王禹偁

吾生非不辰，吾志复不卑。
致君望尧舜，学业根孔姬。
自为志得行，功业如臯夔。
既登俊秀科，又在清切司。
谏纸无直言，纶诰多愧辞。
黾勉为何事，亲老与妻儿。
一旦命执法，嫉恶寄所施。
丹笔方肆直，皇情已见疑。
斥逐深山中，穷辱何羸羸。
于张及不得，安用此生为。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。